**Par aktualizēto manipulāciju sarakstu**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana. Dienests skaidro, ka saskaņā ar Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 2.14.apakšpunktu Dienests sagatavo manipulāciju sarakstu, ko saskaņā ar Noteikumu Nr.555 154.7.apakšpunktu pēc pārskatīšanas Dienestam ir jāsaskaņo ar Veselības ministriju, lai pēc tam sarakstu publicētu Dienesta tīmekļa vietnē. Saskaņā ar līgumiem par veselības aprūpes pakalpojumu sniegšanu un apmaksu Dienesta pienākums ir informēt līgumpartnerus par veiktajām izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Dienests informē, ka ar 01.01.20201. ir stājušās spēkā izmaiņas manipulāciju sarakstā. Aktualizētā manipulāciju saraksta versija ir publicēta Dienesta tīmekļa vietnes www.vmnvd.gov.lv sadaļā “Profesionāļiem” – “Pakalpojumu tarifi”. Tāpat šajā tīmekļa vietnes sadaļā ir pieejamas arī vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”. Dienests informē, ka izmaiņas manipulāciju sarakstā paredz, piemēram:

SAVA speciālistu atkārtotām konsultācijām manipulācija **60447** paliek kā konsultācija attālināti, un ir izveidota jauna manipulācija atkārtotai klātienes konsultācijai. **Pilns jauno manipulāciju saraksts ar paskaidrojumiem un apmaksas nosacījumiem pielikumā.**

**60447** - SAVA speciālista atkārtota konsultācija attālināti, t.sk. dokumentācijas aizpildīšana (Manipulāciju apmaksā pacientam atkārtoti vēršoties pie ārsta – speciālista vienas aprūpes epizodes ietvaros (30 kalendāro dienu laikā) gadījumā, ja speciālists pēc pirmreizējas konsultācijas pieņēmis lēmumu turpmāk pacientu konsultēt attālināti, piemēram, dinamiskas novērošanas gadījumā. Manipulāciju aprūpes epizodes ietvaros (30 kalendāro dienu laikā) apmaksā neierobežotu reižu skaitu)

**60484** - SAVA speciālista atkārtota konsultācija klātienē, t.sk. dokumentācijas aizpildīšana (Manipulāciju apmaksā pacientam atkārtoti vēršoties pie ārsta – speciālista klātienē vienas aprūpes epizodes ietvaros (30 kalendāro dienu laikā). Manipulāciju aprūpes epizodes ietvaros (30 kalendāro dienu laikā) apmaksā neierobežotu reižu skaitu)

Ņemot vērā valstī esošo situāciju, ir aktualizētas, papildinātas un no jauna izveidotas vakcinācijas manipulācijas:

* **01018** - Ārsta konsultācija pirms vakcinācijas;
* **01019** - Ārsta palīga vai vecmātes konsultācija pirms vakcinācijas;
* **03083** - Piemaksa ārstniecības personai par pacienta Covid-19 vakcinēšanu;
* **60049** - Individuālie aizsardzības līdzekļi Covid-19 vakcinēšanai (Manipulāciju norāda ārstniecības iestādes, kas sniedz tikai ambulatorus veselības aprūpes pakalpojumus. Manipulāciju norāda vienu reizi par katru pacientu, kas saņem vakcīnu). Manipulācija paredzēta situācijām, kad ārstniecības persona lieto individuālos aizsardzības līdzekļus – respiratorus, cimdus, vienreizlietojamo halātu, sejas vizieri un papildus dezinfekcijas līdzekļus;
* **60059** - Ārsta palīga mājas vizīte COVID-19  vakcinēšanas nodrošināšanai pacienta dzīvesvietā (Manipulāciju nenorāda kopā ar manipulācijām 01018, 01019, 03081, 03083, 60049, 60170 un citām mājas aprūpes manipulācijām, izņemot 60169 un 03084);
* **03084** - Adrenalīna (epinefrīna) (epinephrinum) 300 µg injekcija ar pildspalvveida pilnšļirci (Manipulāciju apmaksā COVID-19 vakcinācijas anafilaktiskā šoka gadījumā).
* **03048** - Piemaksa manipulācijai 01018 par ārsta darbu Covid-19 vakcinācijas kabinetā brīvdienās un svētku dienās (Manipulāciju vienu reizi norāda pie manipulācijas 01018. Manipulāciju apmaksā par ārstniecības personas virsstundu darbu brīvdienās vai darbu svētku dienā)

**03049** - Piemaksa manipulācijām 03081 un 01019 par māsas, ārsta palīga darbu Covid-19 vakcinācijas kabinetā brīvdienās un svētku dienās (Manipulāciju vienu reizi norāda pie katras manipulācijas 03081 un 01019. Manipulāciju apmaksā par ārstniecības personas virsstundu darbu brīvdienās vai darbu svētku dienā)

**03084** - Adrenalīna (epinefrīna) (epinephrinum) 300 µg injekcija ar pildspalvveida pilnšļirci (Manipulāciju apmaksā COVID-19 vakcinācijas anafilaktiskā šoka gadījumā)

Izmaiņas ambulatorajām iestādēm epidemioloģisko drošības pasākumu nodrošināšanas manipulācijās

Epidemioloģiskās drošības manipulāciju izveides primārais mērķis bija kompensēt pacientu plūsmas iespējamo samazināšanos, t.sk., nodrošinot epidemioloģiskās drošības pasākumus. Manipulāciju izveide netika paredzēta tikai un vienīgi dezinfekcijai un ārstniecības iestāžu telpu vēdināšanai, kas pēc būtības ir jānodrošina arī ierastā situācijā. No 01.01.2021. ambulatorajām iestādēm ir paredzēts segt individuālo aizsardzības līdzekļu un dezinfekcijas līdzekļu izmaksas. Manipulācijas 60166-60168, 70035-70036 ietver gan laiku epidemioloģiskās drošības pasākumu ievērošanai, gan individuālos aizsardzības līdzekļus. **Pilns jauno manipulāciju saraksts ar paskaidrojumiem un apmaksas nosacījumiem pielikumā**.

**60167** – Piemaksa gultasdienai par laiku un individuālajiem aizsardzības līdzekļiem epidemioloģiskās drošības pasākumu nodrošināšanu rehabilitācijas un psihiatriskā profila dienas stacionāros ambulatorajās ārstniecības iestādēs;

**60166** - Piemaksa SAVA speciālistiem par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ambulatoro veselības aprūpes pakalpojumu nodrošināšanai;

**60168** - Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām un funkcionālo speciālistu asistentiem ambulatoro veselības aprūpes pakalpojumu nodrošināšanai;

**70035** - Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai zobārstam vai mutes, sejas un žokļu ķirurgam ambulatoro veselības aprūpes pakalpojumu nodrošināšanai;

**70036** - Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām ambulatoro veselības aprūpes pakalpojumu nodrošināšanai.

Vairs nav aktuālas epidemioloģiskās drošības pasākumu manipulācijas:

**60171** - Laiks epidemioloģiskās drošības pasākumu nodrošināšanai ārstam vai funkcionālajam speciālistam;

**60172** - Laiks epidemioloģiskās drošības pasākumu nodrošināšanai māsai

**60047** - Laiks epidemioloģiskās drošības pasākumu nodrošināšanai rehabilitācijas un psihiatrijas dienas stacionārā;

**70033** - Laiks epidemioloģiskās drošības pasākumu nodrošināšanai zobārstam vai mutes, sejas un žokļu ķirurgam;

**70034** - Laiks epidemioloģiskās drošības pasākumu nodrošināšanai zobārstniecībā māsai vai higiēnistam ārstniecības un pacientu aprūpes personām,

Ultrasonogrāfijas manipulācijas 50698 tiek aizvietota ar manipulācijām 50713; 50714; 50716; 50717; 50718 un 50699 tiek aizvietotas ar manipulācijām 50719; 50723; 50734; 50738 kas kalpos arī kā statistikas uzskaites manipulācijas, kas uzskatīs USG pa veidiem. Manipulācijas 50698 un 50699 tiek dzēstas.

**50713** - Kakla un citu virspusējo audu (t.sk. vairogdziedzera, epitēlijķermenīšu, limfmezglu) ultrasonogrāfija;

**50714** - Krūšu ultrasonogrāfija;

**50716** - Prostatas transrektāla ultrasonogrāfija;

**50717** - Sievietes iegurņa orgānu transabdomināla un/vai transvagināla ultrasonogrāfija;

**50718** - Transrektāla ultrasonogrāfija;

**50719** - Krūšukurvja un/vai pleiras telpas ultrasonogrāfija;

**50723** - Sēklinieku ultrasonogrāfija;

**50734** - Siekalu dziedzeru ultrasonogrāfija;

**50738** - Zīdaiņa gūžu ultrasonogrāfija.

Individuālo aizsardzības līdzekļu manipulācijas:

**60160** - Individuālo aizsardzības līdzekļu izmaksas viena COVID-19 pacienta aprūpei (Manipulāciju norāda ārstniecības iestādes, kas sniedz tikai ambulatorus veselības aprūpes pakalpojumus un veic pacienta ar aktīvu apstiprinātu COVID-19 infekciju vai SPKC atzītas COVID-19 kontaktpersonas aprūpi medicīniskās novērošanas periodā. Norāda par katru ārstniecības personu, kas veic pacienta aprūpi. Manipulāciju lieto, ja pakalpojumu nav iespējams sniegt vairākiem pacientiem pēc kārtas. Manipulāciju nenorāda, ja pacientam tiek sniegta primārās veselības aprūpes pakalpojums);

**60161** - Individuālo aizsardzības līdzekļu izmaksas COVID-19 pacientu aprūpei ambulatoro pakalpojumu nodrošināšanai ārstniecības iestādē (Manipulāciju norāda ārstniecības iestādes, kas sniedz tikai ambulatorus veselības aprūpes pakalpojumus un veic pacienta ar aktīvu apstiprinātu COVID-19 infekciju vai SPKC atzītas COVID-19 kontaktpersonas aprūpi medicīniskās novērošanas periodā. Norāda par katru ārstniecības personu, kas veic pacienta aprūpi. Manipulāciju lieto, ja pakalpojums tiek nodrošināts vairākiem pacientiem pēc kārtas. Manipulāciju nenorāda, ja pacientam tiek sniegta primārās veselības aprūpes pakalpojums);

**60169** - Individuālo aizsardzības līdzekļu izmaksas ārstniecības personai par veselības aprūpes pakalpojumu nodrošināšanu mājās (Manipulāciju norāda vienu reizi par pacientu, kas saņem veselības aprūpi mājās).

Dienests atvainojas, ka informācija tiek sniegta novēloti, bet diemžēl to izstrāde sadarbībā ar Veselības ministriju un informēšana par tām ir aizkavējusies. Jautājumu gadījumā par izmaiņām Dienests lūdz sazināties ar Ārstniecības pakalpojumu departamenta Pakalpojumu attīstības nodaļu, rakstot uz e-pastu: [anete.baskevica@vmnvd.gov.lv](mailto:anete.baskevica@vmnvd.gov.lv)

*Pielikums Nr.1*

**Attālināto un klātienes konsultāciju apmaksas nosacījumi un talonu ievadīšanas kārtība SAVA speciālistiem no 2021.gada 1.janvāra līdz 2021.gada 30.jūnijam**

|  |
| --- |
| **KLĀTIENES konsultācija** |
| * Aizpilda vienu uzskaites dokumentu vienas aprūpes epizodes ietvaros (30 kalendāro dienu laikā) * Spēkā standarta apmaksas modelis ar aprūpes epizodes tarifu un saistošajām manipulācijām * Pacientam atkārtoti vēršoties pie ārsta – speciālista klātienē papildus norāda manipulāciju **60484 - SAVA speciālista atkārtota konsultācija klātienē, t.sk. dokumentācijas aizpildīšana.** Manipulāciju aprūpes epizodes ietvaros apmaksā neierobežotu reižu skaitu. * Norāda 1.- 6.aprūpes epizodes veidu * Pacienta līdzmaksājums tiek kompensēts no valsts budžeta līdzekļiem, ja pacients pieder kādai no atbrīvoto kategoriju grupām |

|  |
| --- |
| **ATTĀLINĀTA konsultācija** |
| * Aizpilda vienu uzskaites dokumentu vienas aprūpes epizodes ietvaros (30 kalendāro dienu laikā) * Pacientam pirmo reizi vēršoties pie ārsta – speciālista attālināti norāda manipulācijas 60153 – 60156 * Pacientam atkārtoti vēršoties pie ārsta – speciālista attālināti norāda manipulāciju **60447 - SAVA speciālista atkārtota konsultācija attālināti, t.sk. dokumentācijas aizpildīšana.** Manipulāciju aprūpes epizodes ietvaros apmaksā neierobežotu reižu skaitu. * Norāda 7.aprūpes epizodes veidu * Norāda vienu no pacientu grupām EP1 – EP6 atbilstoši aprūpes epizodes veidam\* |

\* Pacientu grupas aprūpes epizožu klasificēšanai: EP1 – aprūpes epizode sakarā ar akūtu saslimšanu vai traumu; EP2 – aprūpes epizode sakarā ar pirmoreiz mūžā diagnosticētu hronisku saslimšanu; EP3 – aprūpes epizode sakarā ar iepriekš diagnosticētas slimības paasinājumu; EP5 – aprūpes epizode sakarā ar hroniskas slimības vai veselības stāvokļa dinamisku novērošanu; EP6 – aprūpes epizode sakarā ar 1., 2., 3., 4. un 5. veida aprūpes epizodē neklasificētiem iemesliem.

Gadījumā, kad vienas aprūpes epizodes ietvaros tiek sniegta gan attālināta konsultācija, gan klātienes konsultācija, manipulāciju uzskaite jānodrošina divos talonos atbilstoši konsultācijas veidam.

Par aprūpes epizodes sākuma datumu tiek uzskatīts datums, kad pacients pirmo reizi vērsies pie speciālista.

|  |  |  |  |
| --- | --- | --- | --- |
| **Manipulācijas kods** | **Manipulācijas nosaukums** | **Tarifs (euro)** | **Apmaksas nosacījumi** |
| 60153 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (1.grupa) | 12.84 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: alergologiem, algologiem, anesteziologiem-reanimatologiem, bērnu alergologiem, bērnu audiologiem, bērnu ķirurgiem, bērnu pneimonologiem, dermatologiem-venerologiem, fizikālās un rehabilitācijas medicīnas ārstiem, flebologiem, foniatriem, ginekologiem-dzemdību speciālistiem, internistiem, ķirurgiem, medicīnas ģenētiķiem, mutes, sejas un žokļu ķirurgiem, neatliekamās medicīnas ārstiem, nefrologiem, neonatologiem, oftalmologiem, onkologiem ķīmijterapeitiem, otolaringologiem, plastikas ķirurgiem, pneimanologiem, radiologiem terapeitiem, rokas ķirurgiem, sirds ķirurgiem, transplantologiem, traumatologiem-ortopēdiem un urologiem. |
| 60154 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (2.grupa) | 19.42 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: arodveselības un ardoslimību ārstiem, endokrinologiem, gastroenterologiem, hematologiem, kardiologiem, neirologiem, paliatīvās aprūpes speciālistiem un reimatologiem, asinsvadu ķirurgiem, hepatologiem, imunologiem, infektologiem, narkologiem, neiroķirurgiem, onkoloģijas ginekologiem, psihiatriem (kuri nesaņem fiksētu ikmēneša (kabineta) maksājumu), sporta ārstiem un torakāliem ķirurgiem. |
| 60155 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (3.grupa) | 25.05 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: bērnu endokrinologiem, bērnu gastroenterologiem, bērnu hematoonkologiem, bērnu infektologiem, bērnu kardiologiem, bērnu nefrologiem, bērnu neirologiem, bērnu reimatologiem, pediatriem. |
| 60156 | SAVA speciālista pirmreizēja attālināta konsultācija klātienes konsultācijas vietā, t.sk. dokumentācijas aizpildīšana (4.grupa) | 28.19 | Manipulāciju apmaksā pacientam pirmo reizi vēršoties pie ārsta – speciālista. Manipulācija paredzēta: bērnu psihiatriem, kuri nesaņem fiksētu ikmēneša (kabineta) maksājumu. |
| 60447 | SAVA speciālista atkārtota konsultācija attālināti, t.sk. dokumentācijas aizpildīšana | 12.84 | Manipulāciju apmaksā pacientam atkārtoti vēršoties pie ārsta – speciālista vienas aprūpes epizodes ietvaros (30 kalendāro dienu laikā) gadījumā, ja speciālists pēc pirmreizējas konsultācijas pieņēmis lēmumu turpmāk pacientu konsultēt attālināti, piemēram, dinamiskas novērošanas gadījumā. Manipulāciju aprūpes epizodes ietvaros (30 kalendāro dienu laikā) apmaksā neierobežotu reižu skaitu. Manipulācija ar pašreizējiem apmaksas nosacījumiem ir spēkā līdz 30.06.2021. |
| 60484 | SAVA speciālista atkārtota konsultācija klātienē, t.sk. dokumentācijas aizpildīšana | 12.84 | Manipulāciju apmaksā pacientam atkārtoti vēršoties pie ārsta – speciālista klātienē vienas aprūpes epizodes ietvaros (30 kalendāro dienu laikā). Manipulāciju aprūpes epizodes ietvaros (30 kalendāro dienu laikā) apmaksā neierobežotu reižu skaitu. Manipulācija ar pašreizējiem apmaksas nosacījumiem ir spēkā līdz 30.06.2021. |

*Pielikums Nr.2*

**Manipulācijas, kas paredzētas ambulatorajām ārstniecības iestādēm**

No 01.01.2021. ambulatorajām iestādēm ir paredzēts segt individuālo aizsardzības līdzekļu un dezinfekcijas līdzekļu izmaksas. Manipulācijas 60166-60168, 70035-70036 ietver gan laiku epidemioloģiskās drošības pasākumu ievērošanai, gan individuālos aizsardzības līdzekļus.

Manipulāciju 60166 un 70035 norāda, ja paciena aprūpes laikā tiek lietoti individuālie aizsardzības līdzekļi un ievērotas visas epidemioloģiskās drošības prasības. Manipulācijā iekļauts - respiratori, sejas vizieri, cimdi, halāti ārstam un māsai / asistentam / citam aprūpes personālam, dezinfekcijas līdzekļi rokām un virsmām un maska pacientam. Manipulācijā iekļauts arī papildus laiks epidemioloģiskās drošības nodrošināšanai – 3 minūtes ārstam un 3 minūtes ārstniecības un pacientu aprūpes personām, funkcionālo speciālistu asistentam. Ja izmeklējumu vai aprūpi veic nevis ārsts, bet tikai ārstniecības un pacientu aprūpes persona vai funkcionālo speciālistu asistents, piemēram, radiologa asistents vai zobu higiēnists, tad jālieto 60168 vai 70036 manipulācija. 60168 un 70036 ietver 3 minūtes speciālista darba laika un individuālos aizsardzības līdzekļus. 60167 ietver 10 minūtes ārstu darba laiku un individuālos aizsardzības līdzekļus.

|  |  |  |  |
| --- | --- | --- | --- |
| **Manipulācijas kods** | **Manipulācijas nosaukums** | **Tarifs (euro)** | **Apmaksas nosacījumi** |
| 60167 | Piemaksa gultasdienai par laiku un individuālajiem aizsardzības līdzekļiem epidemioloģiskās drošības pasākumu nodrošināšanu rehabilitācijas un psihiatriskā profila dienas stacionāros ambulatorajās ārstniecības iestādēs | **8.39** | Manipulāciju vienu reizi norāda ārstējošais ārsts par katru pacienta pavadīto dienu rehabilitācijas vai psihiatrijas dienas stacionārā, un tā ietver visu rehabilitācijas un psihiatrijas dienas stacionāra speciālistu laiku un IAL epidemioloģiskās drošības pasākumu nodrošināšanai. Manipulāciju apmaksā ārstniecības iestādēm, kas nodrošina tikai ambulatoros pakalpojumus. Manipulāciju nenorāda kopā ar manipulāciju 60166, 60168, 60047. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |
| 60166 | Piemaksa SAVA speciālistiem par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ambulatoro veselības aprūpes pakalpojumu nodrošināšanai | **3.70** | Manipulāciju apmaksā vienu reizi viena pacienta apmeklējuma laikā, tajā skaitā to piemaksā par dienas stacionārā saņemtu pakalpojumu papildus dienas stacionāra gultasdienas apmaksai (izņemot rehabilitācijas un psihiatrijas dienas stacionāru). Manipulāciju apmaksā ārstniecības iestādēm, kas nodrošina tikai ambulatoros pakalpojumus. Manipulācija netiek apmaksāta struktūrvienībām, kas saņem fiksētus maksājumus par darbības nodrošināšanu, zobārstniecības speciālistiem, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulāciju nenorāda kopā ar manipulāciju 60168. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |
| 60168 | Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām un funkcionālo speciālistu asistentiem ambulatoro veselības aprūpes pakalpojumu nodrošināšanai | **1.70** | Manipulāciju apmaksā vienu reizi par katru pacientu. Manipulāciju nenorāda kopā ar manipulāciju 60166. Manipulāciju apmaksā ārstniecības iestādēm, kas nodrošina tikai ambulatoros pakalpojumus. Manipulācija netiek apmaksāta struktūrvienībām, kas saņem fiksētus maksājumus par darbības nodrošināšanu, zobārstniecības speciālistiem, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto |
| 70035 | Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai zobārstam vai mutes, sejas un žokļu ķirurgam ambulatoro veselības aprūpes pakalpojumu nodrošināšanai | **3.70** | Manipulāciju apmaksā zobārstam (t.sk. ortodontam periodontologam, bērnu zobārstam, zobu protēzistam, endodontistam) vai mutes, sejas un žokļu ķirurgam vienu reizi viena pacienta apmeklējuma laikā. Manipulāciju nenorāda kopā ar manipulāciju 70036. Manipulāciju apmaksā ārstniecības iestādēm, kas nodrošina tikai ambulatoros pakalpojumus. Manipulācija netiek apmaksāta struktūrvienībām, kas saņem fiksētus maksājumus par darbības nodrošināšanu, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |
| 70036 | Piemaksa par laiku un individuālajiem aizsardzības līdzekļiem epidemioloģiskās drošības pasākumu nodrošināšanai ārstniecības un pacientu aprūpes personām ambulatoro veselības aprūpes pakalpojumu nodrošināšanai | **1.70** | Manipulāciju apmaksā zobārstniecības māsai, higiēnistam, zobārsta asistentam vai zobu tehniķim vienu reizi viena pacienta apmeklējuma. Manipulāciju nenorāda kopā ar manipulāciju 70035. Manipulāciju apmaksā ārstniecības iestādēm, kas nodrošina tikai ambulatoros pakalpojumus. Manipulācija netiek apmaksāta struktūrvienībām, kas saņem fiksētus maksājumus par darbības nodrošināšanu, kā arī to neapmaksā mājas vizīšu un aprūpes mājās pakalpojumu nodrošinātājiem. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |

**Ambulatorās iestādes, kas sniedz Covid-19 pacientu aprūpi vai nodrošina valsts apmaksātus ārstniecības pakalpojumus pacienta dzīvesvietā var norādīt arī šādas manipulācijas:**

|  |  |  |  |
| --- | --- | --- | --- |
| **Manipulācijas kods** | **Manipulācijas nosaukums** | **Tarifs (euro)** | **Apmaksas nosacījumi** |
| 60169 | Individuālo aizsardzības līdzekļu izmaksas ārstniecības personai par veselības aprūpes pakalpojumu nodrošināšanu mājās | **8.45** | Manipulāciju norāda vienu reizi par pacientu, kas saņem veselības aprūpi mājās. Manipulāciju apmaksā ārstniecības iestādēm, kas nodrošina valsts apmaksātos ambulatoros pakalpojumus, kā arī ģimenes ārstiem. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |
| 60160 | Individuālo aizsardzības līdzekļu izmaksas viena COVID-19 pacienta aprūpei | **14.66** | Manipulāciju norāda ārstniecības iestādes, kas sniedz tikai ambulatorus veselības aprūpes pakalpojumus un veic pacienta ar aktīvu apstiprinātu COVID-19 infekciju vai SPKC atzītas COVID-19 kontaktpersonas aprūpi medicīniskās novērošanas periodā. Norāda par katru ārstniecības personu, kas veic pacienta aprūpi. Manipulāciju lieto, ja pakalpojumu nav iespējams sniegt vairākiem pacientiem pēc kārtas. Manipulāciju nenorāda, ja pacientam tiek sniegta primārās veselības aprūpes pakalpojums. Manipulāciju nenorāda kopā ar manipulāciju 60166, 60168, 70035, 70036, 60071, 60072, 60161. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |
| 60161 | Individuālo aizsardzības līdzekļu izmaksas COVID-19 pacientu aprūpei ambulatoro pakalpojumu nodrošināšanai ārstniecības iestādē | **5.82** | Manipulāciju norāda ārstniecības iestādes, kas sniedz tikai ambulatorus veselības aprūpes pakalpojumus un veic pacienta ar aktīvu apstiprinātu COVID-19 infekciju vai SPKC atzītas COVID-19 kontaktpersonas aprūpi medicīniskās novērošanas periodā. Norāda par katru ārstniecības personu, kas veic pacienta aprūpi. Manipulāciju lieto, ja pakalpojums tiek nodrošināts vairākiem pacientiem pēc kārtas. Manipulāciju nenorāda, ja pacientam tiek sniegta primārās veselības aprūpes pakalpojums. Manipulāciju nenorāda kopā ar manipulāciju 60166, 60168, 70035, 70036, 60071, 60072, 60160. Manipulācija ar pašreizējiem apmaksas nosacījumiem ir spēkā līdz 30.06.2021. saskaņā ar MK noteikumu Nr.555 246.punktā noteikto. |

Manipulācijas 60160 un 60161 iekļauts respirators, kombinezons, sejas vizieris, cimdi, halāts, bahilas, dezinfekcijas līdzekļi rokām un virsmām un maska pacientam.

Manipulācijā 60169 iekļauts respirators, sejas vizieris, cimdi, halāts, bahilas, dezinfekcijas līdzekļi rokām un virsmām un maska pacientam.